laion/Wikipedia-Exotic huggingface dataset:
মুন্না মাইকেল

মুন্না মাইকেল হচ্ছে ২০১৭ সালে মুক্তিপ্রাপ্ত ভারতীয় চলচ্চিত্র। এটি পরিচালনা করেছেন সাব্বির খান এবং প্রযোজনা করেছে ভিকি রজনী ও ইরোস ইন্টারন্যাশনাল। এই চলচ্চিত্রের মুখ্য চরিত্রে টাইগার শ্রফের পাশাপাশি নওয়াজুদ্দীন সিদ্দিকী এবং নিধি আগারওয়াল অভিনয় করেছেন। হিরোপন্তি এবং বাঘির পর, এই চলচ্চিত্রের মাধ্যমে টাইগার এবং সাব্বির তৃতীয়বারের মতো পর্দায় একসাথে উপস্থিত হয়েছিলেন। একই সাথে এই চলচ্চিত্রের মাধ্যমে নিধি আগারওয়াল বলিউডে অভিষেক করেছেন। এই চলচ্চিত্রের কাহিনী রাস্তায় থাকা মুন্না (টাইগার শ্রফ) নামে এক যুবককে নিয়ে, যে ছোটবেলা থেকেই মাইকেল জ্যাকসনের খুব বড় ভক্ত। এই চলচ্চিত্রে মহীন্দ্র ফৌজি (নওয়াজুদ্দীন সিদ্দিকী) নামে এক গুণ্ডা-ও রয়েছে। টাইগার শ্রফ - মানব "মুন্না" রয় নওয়াজুদ্দীন সিদ্দিকী - মহীন্দ্র ফৌজি নিধি আগারওয়াল - দিপিকা "ডলি" শর্মা রনিত রায় - মানসবা "মাইকেল" রয় এই চলচ্চিত্রের সঙ্গীত দিয়েছেন মীত ভ্রাতৃদ্বয়, তানিশক বাগচী, কোমাইল শায়ন, প্রানায়, ভিশাল মিশ্র, জাভেদ-মহসিন এবং গৌরব-রশিন, অন্যদিকে ব্যাকগ্রাউন্ড সঙ্গীত দিয়েছেন সঙ্গীত শিরদকার। এই চলচ্চিত্রের গানগুলো লিখেছেন কুমার, দানিশ সাব্রি, কোমাইল-প্রানায়, তানিশক-ভায়ু এবং সাব্বির খান। "Munna Micheal - Movie - Box Office India"। boxofficeindia.com। সংগ্রহের তারিখ ২০১৮-০৭-১১।  "Box Office: Worldwide collection and days wise break up of Munna Michael"। Bollywood Hungama। সংগ্রহের তারিখ ২৭ জুলাই ২০১৭।  "Munna Michael Release Date Cast 2017 Bollywood Film"। mazale.in। নভে ২০, ২০১৬। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ৯ জুন ২০১৭।  "Tiger Shroff calls Munna Michael's dancing number his most difficult song"। Indian Express। অক্টো ২, ২০১৬।  "Confirmed! Tiger Shroff to romance Nidhhi Agerwal in are Munna Michael"। Deccan Chronicle। আগস্ট ১৫, ২০১৬।  "Munna Michael starring Tiger Shroff, Nawazuddin Siddiqui to release on 21 July"। Firstpost। এপ্রিল ২১, ২০১৭।  Now, Eros (২০১৭-০৫-৩১)। "You can't match his moves! Presenting first poster of #MunnaMichael, India's 1st action-dance movie. #MunnaMichaelPoster @iTIGERSHROFFpic.twitter.com/7eRI6J2BSI"। @ErosNow। সংগ্রহের তারিখ ২০১৭-০৬-০৩।  "Exclusive - Main Hoon"। Eros Now। ২০১৭-০৬-০৯। ২০১৭-০৬-০৮ তারিখে মূল থেকে আর্কাইভ করা। সংগ্রহের তারিখ ২০১৭-০৬-০৯।  উইকিমিডিয়া কমন্সে মুন্না মাইকেল সংক্রান্ত মিডিয়া রয়েছে। ইন্টারনেট মুভি ডেটাবেজে মুন্না মাইকেল (ইংরেজি) বলিউড হাঙ্গামায় মুন্না মাইকেল (ইংরেজি) প্রবেশদ্বার:  ভারত চলচ্চিত্র বলিউড
লুটেরচর ইউনিয়ন

লুটেরচর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন। লুটেরচর ইউনিয়নের জনসংখ্যা ১১,৩৬৯ জন (জরিপ ২০১০)। ১৯৯১ সালে ১০টি গ্রাম নিয়ে লুটেরচর ইউনিয়ন প্রতিষ্ঠিত হয়। তবে এ ইউনিয়ন পরিষদটি পূর্বে দাউদকান্দি উপজেলার বৃহত্তর গোবিন্দপুর ইউনিয়নের অংশ ছিল। মেঘনা উপজেলার দক্ষিণ-পশ্চিমাংশে লুটেরচর ইউনিয়নের অবস্থান। এ ইউনিয়নের উত্তর-পূর্বে গোবিন্দপুর ইউনিয়ন; উত্তরে ভাওরখোলা ইউনিয়ন, মেঘনা নদী ও মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন; পশ্চিমে মেঘনা নদী ও মুন্সীগঞ্জ জেলার গজারিয়া উপজেলার টেঙ্গারচর ইউনিয়ন; দক্ষিণ-পশ্চিমে মেঘনা নদী ও মুন্সীগঞ্জ জেলার গজারিয়া উপজেলার ভবেরচর ইউনিয়ন; দক্ষিণে মেঘনা নদী ও মুন্সীগঞ্জ জেলার গজারিয়া উপজেলার বাউশিয়া ইউনিয়ন এবং দক্ষিণ-পূর্বে কাঁঠালিয়া নদী ও দাউদকান্দি উপজেলার দাউদকান্দি উত্তর ইউনিয়ন অবস্থিত। লুটেরচর ইউনিয়ন মেঘনা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ। এ ইউনিয়নের গ্রামগুলো হল: দড়ি লুটেরচর (১নং ওয়ার্ড) লুটেরচর (২নং ওয়ার্ড) কান্দারগাঁও (৩নং ওয়ার্ড) নয়া কান্দারগাঁও (৩নং ওয়ার্ড) মোহাম্মদপুর (৪নং ওয়ার্ড) নয়া মোহাম্মদপুর (৪নং ওয়ার্ড) লক্ষীপুর (৫নং ওয়ার্ড) শেখেরগাঁও (৬নং ও ৭নং ওয়ার্ড) সাতঘরিয়াকান্দি (৮নং ওয়ার্ড) চর কাঁঠালিয়া (৯নং ওয়ার্ড) মোহাম্মদপুর স্বাস্থ্য ও পরিবার কল্যান কেন্দ্র শেখেরগাঁও কমিউনিটি ক্লিনিক কলেজ নেই মাধ্যমিক বিদ্যালয় লুটেরচর মফিজুল ইসলাম উচ্চ বিদ্যালয় শেখেরগাঁও আব্দুল অদুদ মুন্সি উচ্চ বিদ্যালয় প্রাথমিক বিদ্যালয় চর কাঁঠালিয়া সরকারি প্রাথমিক বিদ্যালয় মোহাম্মদপুর সরকারি প্রাথমিক বিদ্যালয় লক্ষ্মীপুর সরকারি প্রাথমিক বিদ্যালয় লুটেরচর দক্ষিণ সরকারি প্রাথমিক বিদ্যালয় লুটেরচর সরকারি প্রাথমিক বিদ্যালয় শেখেরগাঁও সরকারি প্রাথমিক বিদ্যালয় সাতঘরিয়াকান্দি সরকারি প্রাথমিক বিদ্যালয় মাদ্রাসা কান্দারগাঁও নূরানী তালিমুল কোরআন মাদরাসা শেখেরগাঁও বাগে জান্নাত মাদ্রাসা ও এতিমখানা চর কাঁঠালিয়া ইব্রাহিমিয়া কোরআনীয়া মাদ্রাসা নয়া কান্দারগাঁও দারুল উলুম মাদানিয়া মাদরাসা নয়া কান্দারগাঁও মহিলা মাদরাসা সাতঘুরিয়াকান্দি মাদ্রাসা ও এতিমখানা নয়া মোহাম্মদপুর ফৈজুদ্দিন হাজী হাফিজিয়া মাদ্রাসা কিন্ডারগার্টেন মোহাম্মদপুর ফুলকুঁড়ি প্রি ক্যাডেট স্কুল লুটেরচর বাজার মোহাম্মদপুর বাজার নয়া কান্দারগাঁও স্ট্যান্ড লুটেরচর মফিজুল ইসলাম উচ্চ বিদ্যালয় মিনার নয়া মোহাম্মদপুর - ওমরাকান্দা সেতু শ্যামলিমা প্রজেক্ট চর কাঁঠালিয়া নদী (মেঘনার শাখা নদী) আজিজুল হাকিম, চলচিত্র ও নাট্য অভিনেতা আব্দুল গাফফার হাউদ, বীর মুক্তিযোদ্ধা। আলম আরা মিনু, সংগীত শিল্পী। শাহিন কবির টুটুল, চলচিত্র ও নাট্য নির্মাতা। মোঃ হুমায়ুন কবির, এগ্রিকালচার চীফ ইন্জিনিয়ার,জাতিসংঘ হাবিবুর রহমান, ব্রিগেডিয়ার জেনারেল, বাংলাদেশ সেনাবাহিনী আমির শিকদার, কর্নেল, বাংলাদেশ বর্ডার গার্ড মুক্তার হোসেন, এএসপি, বাংলাদেশ পুলিশ মুহাম্মদ আল ফাহাদ, এএসপি, বাংলাদেশ পুলিশ মেঘনা উপজেলা মেঘনা থানা কুমিল্লা জেলা
বেথুয়াডহরী

বেথুয়াডহরী বা বেথুয়া, পশ্চিমবঙ্গের নদিয়া জেলার একটি সেন্সাস টাউন। এটি কৃষ্ণনগর সদর মহকুমার অন্তর্গত নাকাশিপাড়া ব্লকের অধীন। এই জায়গাটি বন্যপ্রাণী অভয়ারণ্যর কারণে বিখ্যাত। কথিত আছে এখানে বেথো (বেথুয়া) শাকের জলাভূমি (ডহর) ছিল। তা থেকেই জায়গার নাম বেথুয়াডহরি। এখানে বন্যপ্রাণী সংরক্ষণের জন্যে পশ্চিমবঙ্গ সরকারের বনবিভাগের একটি অভয়ারণ্য রয়েছে। এর আআয়তন ৬৭ হেকটর। অজগর বা ময়াল, হরিণ, বেজি ছাড়াও, দ্বিজেন্দ্রলাল রায়ের নামে নামাঙ্কিত প্রকৃতিবীক্ষণ কেন্দ্র, পাখিরালয় আছে বেথুয়াডহরি বন্যপ্রাণ অভয়ারণ্যতে। এটি ঘিরে এই স্থানে একটি পর্যটন কেন্দ্রও গড়ে উঠেছে। ১৯৫৮-৫৯ সালে এই বনভূমির সৃজনকাজ শুরু হয়। ১৯৮০ সালে সরকারিভাবে বন্যপ্রাণ অভয়ারণ্য হিসেবে ঘোষিত হয়। এখানে শাল, সেগুন, মেহগনি হিজল, অর্জুনের, গাব, টুন, নাগকেশর, পিয়াশাল, হামজাম ইত্যাদি গাছ রয়েছে। রেল ও সড়কপথে বেথুয়াডহরী কলকাতা ও রাজ্যের অন্যান্য জায়গার সাথে সংযুক্ত। ৩৪ নং জাতীয় সড়ক (ভারত) বেথুয়াডহরীর ওপর দিয়ে গেছে। শিয়ালদহ - লালগোলা লাইনে বেথুয়াডহরী একটি গুরুত্বপূর্ণ রেলওয়ে স্টেশন। লালগোলা প্যাসেঞ্জারস ও কয়েকটি এক্সপ্রেস ট্রেন এই স্টেশনের উপর দিয়ে চলাচল করে। "bethuadahari"। villageinfo.in। সংগ্রহের তারিখ ১১ জুন ২০১৭।  "বেথুয়াডহরি"। বিকাশপিডিয়া। সংগ্রহের তারিখ ১১ জুন ২০১৭।  কল্যাণ চক্রবর্তী, বিশ্বজিত রায়চৌধুরী (ফেব্রুয়ারি, ১৯৯১)। ভারতের বন ও বন্যপ্রাণী। কলকাতা: পশ্চিমবঙ্গ রাজ্য পুস্তক পর্ষদ। পৃষ্ঠা ১৩২,১৩৩।  এখানে তারিখের মান পরীক্ষা করুন: |তারিখ= (সাহায্য)
নিকল প্রিজম

নিকল প্রিজম হল একটি আলোকযন্ত্র যা সমাবর্তিত তথা পোলারাইজড আলোর উৎপাদন ও শনাক্তকরণে ব্যবহৃত হয়। এডিনবার্গের বিজ্ঞানী উইলিয়াম নিকল (১৭৭০-১৮৫১) ১৮২৮ সালে নিকল প্রিজম আবিষ্কার করেন। এটি আইসল্যান্ড স্পার (ক্যালসাইটের একটি ভাগ) রম্বোহেড্রাল ক্রিস্টাল দিয়ে গঠিত, যাকে ক্রিস্টাল অক্ষের সাথে ৬৮° কোণে কাটা হয়। এরপর এর একটি কর্ণ বরাবর কেটে পরে এই অংশদ্বয়কে কানাডা বালসাম নামক এক ধরনের আঠালো পদার্থের আস্তরণ দিয়ে যুক্ত করা হয়। যেকোনো পোলারাইজড আলোর কম্পনকে দুইটি উপাংশে ভাগ করা হয়ে থাকেঃ (১) আলোক অক্ষের সমান্তরালে, এবং (২) আলোক অক্ষের সমকোণে। নিকল প্রিজম এমনভাবে গঠন করা হয়েছে যে আলো এর ভিতর দিয়ে যাবার সময় এর যেকোনো একটি উপাংশ প্রতিফলিত হয়ে চলে যায়। সাধারণত অর্ডিনারি আর এক্সট্রা-অর্ডিনারি রশ্মিদ্বয়ের মধ্যে এক্সট্রা-অর্ডিনারি রশ্মিটিই গমন করে, আর অর্ডিনারি রশ্মিটি বাদ হয়ে যায়। অসমবর্তিত আলো ক্রিস্টালের বাম পাশ দিয়ে প্রবেশ করে (যেমনটা ডায়াগ্রামে দেখানো হয়েছে) এবং ক্যালসাইটের বাইরেফ্রিনজেন্স গুণের কারণে দুইটি অংশে বিভক্ত হয়ে যায়। অর্ডিনারি রশ্মি বা o রশ্মি no = ১.৬৫৮ প্রতিসরাঙ্কের মধ্য দিয়ে গমন করে ক্যালসাইট-আঠা স্তরে পতিত হয়ে পূর্ণ অভ্যন্তরীণভাবে প্রতিফলিত হয়; কারণ আঠালো স্তরে (প্রতিসরাঙ্ক n = ১.৫৫) অর্ডিনারি রশ্মির আপতন কোণ ঐ দুই মাধ্যমের সংকট কোণের চেয়ে বড় হয়। পক্ষান্তরে এক্সট্রা-অর্ডিনারি রশ্মি বা e-রশ্মি ক্যালসাইটে তথা নিম্ন প্রতিসরাঙ্কে (ne = ১.৪৮৬) আপতিত হওয়ায় সম্পূর্ণ প্রতিফলিত হয় না, বরং কিছুটা প্রতিসরিত হয়। ফলাফল হিসেবে আরেকটি ধাপের প্রতিসরণের মাধ্যমে e-রশ্মি প্রিজম থেকে বের হয়ে আসে সমবর্তিত আলো হিসেবে। এক সময় নিকল প্রিজম মাইক্রোস্কপি এবং পোলারিমিতিতে ব্যাপকভাবে ব্যবহৃত হয়। "ইউজিং ক্রসড নিকলস" (সংক্ষেপে XN) কথাটি এখনও পোলারাইজারে কোনো নমুনাকে পরীক্ষা করার সময় ব্যবহৃত হয়। তবে বর্তমান সময়ে অধিকাংশ যন্ত্রেই নিকল প্রিজমের বদলে অন্যান্য ধরনের পোলারাইজার, যেমন পোলারয়েড শীট এবং গ্ল্যান-থম্পসন প্রিজম ব্যবহৃত হয়। নোমারস্কি প্রিজম গ্লান–থম্পসন প্রিজম গ্লান–ফোকাল্ট প্রিজম সেনার্মন্ট প্রিজম রচন প্রিজম উলাস্টন প্রিজম N. Subramaniyam and Brijlal। Nicol Prism। S. Chand & Company LTD.। পৃষ্ঠা ৫৭৪। আইএসবিএন 978-984-90642-1-3।  Greenslade, Thomas B., Jr.। "নিকল প্রিজম"। কেনিয়ন কলেজ। ২১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
কুশল কোনোয়ার

কুশল কোনোয়ার একজন অসমীয়া, ব্রিটিশ বিরোধী স্বাধীনতা আন্দোলন কর্মী। তিনি ভারত ছাড়ো আন্দোলনে যোগদান করেছিলেন। আসাম রাজ্যের জোরহাট জেলে তার ফাঁসি হয়। কুশল কোনোয়ার আসামের বালিজান গ্রামে (অধুনা গোলাঘাট জেলা) জন্মগ্রহণ করেছিলেন। তিনি বেজবড়ুয়া বিদ্যালয়ে শিক্ষালাভ করেন। ১৯২১ সালে ছাত্রাবস্থাতে মহাত্মা গান্ধী পরিচালিত অসহযোগ আন্দোলনে যোগদান করেছিলেন। স্বরাজ, সত্য ও অহিংসা এই তিন মন্ত্রে অনুপ্রাণিত হন কুশল। তিনি বেঙ্গামি'তে একটি প্রাথমিক বিদ্যালয় স্থাপন করেছিলেন। সেখানে শিক্ষকতা করার পর বালিজানে চা বাগানে কেরানী চাকরিতে প্রবেশ করেন। সরুপাথার অঞ্চলে সত্যাগ্রহ আন্দোলনে ভারতীয় জাতীয় কংগ্রেস দলকে নেতৃত্ব দেন তিনি। সরুপাথার কংগ্রেস কমিটির সভাপতি নির্বাচিত হয়েছিলেন। ১৯৪২ সালের ভারত ছাড়ো আন্দোলনের উত্তাল ঢেউ আসামে এসে পড়লে কুশল তাতে সর্বতভাবে যোগ দেন। আসাম প্রদেশ কংগ্রেসের দুই নেতা গোপীনাথ বরদলৈ এবং সিদ্ধান্ত শর্মা গ্রেপ্তার হন ধুবরিতে। অন্যান্য নেতৃবৃন্দ গ্রেপ্তার বরন করেন, অহিংস আন্দোলন বিভিন্ন জায়গায় হিংসাত্বক রূপ পরিগ্রহণ করে। সরকারী অফিস, থানাতে অগ্নিসংযোগ, রেল, বাস অবরোধ হয়। ১৯৪২ সালের ১০ অক্টোবর ভোরবেলা কয়েকজন রেললাইনের স্লিপার অপসারন করায় একটি সেনাবাহিনী ভর্তি ট্রেন লাইনচ্যুত হয়। বহু ব্রিটিশ সেপাই মারা গেলে সরকার পুরো জায়গা ঘিরে অপারেশন চালাতে থাকে। অপ্রাধীদের গ্রেপ্তার করার মানুষের ওপর ভয়াবহ অত্যাচার শুরু হয়। পুলিশ কুশল কোনোয়ারকে এই অপরাধের প্রধান ষড়যন্ত্রকারী হিসেবে অভিযুক্ত করে। যদিও অহিংস পন্থার পথিক, কোনোয়ার এই ঘটনায় জড়িত ছিলেননা। ৫ নভেম্বর ১৯৪২ তাকে গোলাঘাট থেকে জোরহাট জেলে নিয়ে যাওয়া হয়। তার ববিরুদ্ধে কোনো প্রমাণ পাওয়া যায়নি। ৬ মার্চ, ১৯৪৩ সালে তার বিচার শুরু হয়। অনেক আইনজীবী কুশলের পক্ষে দাঁড়িয়েছিলেন। কিন্তু শান্তি বাহিনীর স্বেচ্ছাসেবক পুলিন বড়ুয়া রাজসাক্ষী হন। বিচারক সি এম হামফ্রে'র আদালতে তাকে দোষী সাব্যাস্ত করে মৃত্যুদন্ড দেওয়া হলে তিনি অবিচল থাকেন। নিজের স্ত্রী প্রভাবতীকে জানান দেশের জন্যে হাজার হাজার প্রান উৎসর্গকারীদের মধ্যে একজন হতে পেরে তিনি গর্বিত। মৃত্যুর আগের দিনগুলি জেলে তিনি গীতা পাঠ করে কাটান। ১৫ জুন ১৯৪৩ ভোর সাড়ে চারটের সময় জোরহাট জেলে তার ফাঁসি হয়। তার মৃত্যুতে মহাত্মা গান্ধী জানান কুশল কোনোয়ারের জীবন ও মৃত্যু দুইই ছিল একজন আদর্শ সত্যাগ্রহীর মত। একই সাথে আরো তিন সত্যাগ্রহী ঘনশ্যাম শইকিয়া, কনকেশ্বর কোনোয়ার ও ধর্মকান্ত ডেকা'র ফাঁসি হয়েছিল। Assam General Knowledge। Bright Publications। আইএসবিএন 978-81-7199-451-9। সংগ্রহের তারিখ ২১ নভেম্বর ২০১২।  "Kushal Konwar"। সংগ্রহের তারিখ ১১ জুন ২০১৭।  Assam General Knowledge। Bright Publications। আইএসবিএন 978-81-7199-451-9।
যাত্রামোহন সেনগুপ্ত

যাত্রামোহন সেনগুপ্ত (৩০ জুলাই ১৮৫০ - ২ নভেম্বর ১৯১৯) একজন বাঙালি আইনজীবী, রাজনীতিবিদ ও সমাজকর্মী। দেশপ্রিয় যতীন্দ্রমোহন সেনগুপ্ত তার পুত্র। যাত্রামোহন সেনগুপ্ত ১৮৫০ সালের ৩০ জুলাই ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার চন্দনাইশ উপজেলার বরমা গ্রামে জন্মগ্রহণ করেন। তার পিতার নাম ছিল ত্রাহিরাম সেন ও মাতার নাম মেনকা দেবী। পিতা ত্রাহিরাম সেন ছিলেন আয়ুর্বেদিক চিকিৎসক। ১২ বছর বয়সে পিতাকে হারান যাত্রামোহন এবং গৃহশিক্ষকতা করে নিজেই লেখাপড়ার খরচ চালাতেন। ছোটবেলায় এক দুর্ঘটনাতে তার হাতের আঙুল পুড়ে নষ্ট হয়ে যায়। ভালো করে কলম ধরতে পারতেননা তিনি। অধ্যবসায় আর মেধার জোরে তবুও লেখাপড়া চালিয়ে যান তিনি। চট্টগ্রাম গভর্নমেন্ট স্কুল (বর্তমান চট্টগ্রাম কলেজিয়েট স্কুল) থেকে ১৮৬৮ সালে এনট্রান্স, ১৮৭০ সালে চট্টগ্রাম কলেজ থেকে এফ.এ পরীক্ষায় উত্তীর্ণ হন এবং কলকাতা ক্যাথিড্রেল মিশন কলেজ থেকে বি.এ পাস করেন। এরপর চট্টগ্রামে কমিশনার অফিসে মাসিক ত্রিশ টাকা বেতনে চাকরি গ্রহণ করেন। দশ মাস পর তিনি চাকুরি ছেড়ে কলকাতায় এসে আইন পড়া শুরু করেন। এর পাশাপাশি লং সাহেবের গির্জায় কম্পাউন্ড কেডিসেন মিশন বিদ্যালয়ে প্রধানশিক্ষক পদে কাজ করেছেন। ১৮৭৬ সালে সপ্তম স্থান অধিকার করে বি এল পাশ করে চট্টগ্রাম চলে যান ও সেখানে ওকালতি শুরু করেন। ওকালতির মাধ্যমে রাজনীতিতে আসেন যাত্রামোহন। ভারতীয় জাতীয় কংগ্রেস দলে যোগ দিয়ে বাংলার বিভিন্ন অঞ্চলে সভাসমিতিতে বক্তৃতা রাখতেন, সুবক্তা হিসেবে তার পরিচিতি হয়। রাওলাট আইনের বিরুদ্ধে জনমত গড়ে তোলেন। ১৮৯৮ খ্রিষ্টাব্দে বঙ্গীয় আইনসভার সদস্য হয়েছিলেন। বাংলা সাহিত্যের প্রতি তার অনুরাগ ছিল। তার উদ্যোগে বঙ্গীয় প্রাদেশিক সাহিত্য সম্মেলন অনুষ্ঠিত হয় চট্টগ্রামে। এই অনুষ্ঠানে রবীন্দ্রনাথ ঠাকুর স্বয়ং উপস্থিত ছিলেন। ১৯১৯ সালের ময়মনসিংহ বঙ্গীয় প্রাদেশিক রাষ্ট্রীয় সম্মেলনের অভিভাষণে তার চরমপন্থি রাজনীতির আভাস পাওয়া যায়। তার বাগ্মিতা, দেশপ্রেম পুত্র যতীন্দ্রমোহনকে প্রভাবিত করেছিল। তার বাড়িতে সম্মানিত ও বিশিষ্ট নেতা বিভিন্ন সময় আতিথ্য গ্রহণ করেছেন। এদের মধ্যে রয়েছেন মহাত্মা গান্ধী, মৌলানা শওকত আলী, ড. আনসারী, দেশবন্ধু চিত্তরঞ্জন দাশ, ব্যারিস্টার এম. এ. রসুল প্রমুখ। চট্টগ্রাম এসোসিয়েশন তৈরির সময় তিনি জমি দান করেন। তার মৃত্যুর পর ১৯২০ সালে প্রতিষ্ঠানের ভবনটির নাম হয় যাত্রামোহন সেন হল বা জেএম সেন হল। ব্রিটিশবিরোধী আন্দোলনের সাথে চট্টগ্রামের এই ঐতিহাসিক ভবন ওতপ্রোতভাবে জড়িত ছিল। শিক্ষা বিস্তারে বিদ্যালয়, তিনি নিজের নামানুসারে জে.এম.সেন স্কুল প্রতিষ্ঠা করেন চট্টগ্রাম শহরের ফিরিঙ্গীবাজারে। চিকিৎসালয়, ব্রাহ্মমন্দির স্থাপন ও নানা উন্নয়নমূলক কাজ করেছিলেন তিনি। যাত্রামোহন সেনগুপ্ত ১৯১৯ সালের ২ নভেম্বর ব্রিটিশ ভারতের পশ্চিমবঙ্গের কলকাতায় মৃত্যুবরণ করেন। "সেনগুপ্ত, যাত্রামোহন"। বাংলাপিডিয়া। সংগ্রহের তারিখ ১০ জুন ২০১৭।  "কালজয়ী যাত্রা মোহন সেনগুপ্তকে শ্রদ্ধাঞ্জলি"। দৈনিক সংগ্রাম। ২ জুন ২০১২। ৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১০ জুন ২০১৭।  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪৩৭।  "ইতিহাসের নিরব সাক্ষী জেএম সেন হল"। ২৪ মার্চ ২০১৭। সংগ্রহের তারিখ ১০ জুন ২০১৭। [স্থায়ীভাবে অকার্যকর সংযোগ]
সীতারামপুর জংশন রেলওয়ে স্টেশন

সীতারামপুর স্টেশন (কোড এসটিএন) ভারতের পশ্চিমবঙ্গ রাজ্যের পশ্চিম সীমান্ত পাহাড়ী এলাকা আসানসোলের নিয়ামতপুর এবং সীতারামপুরের আশেপাশে সেবা প্রদান করে।সীতারামপুর জংশন ভারতীয় রেলওয়ে রেলপথের আসানসোল রেল বিভাগের অন্তর্গত। সীতারামপুর জংশন ভারতের মেট্রোপলিটান এলাকার সঙ্গে, দিল্লি-কলকাতা মেইন লাইনের মাধ্যমে মুগলসরাই-পাটনা রুট এবং গ্র্যান্ড কর্ড রুট দিয়ে সংযুক্ত।সীতারামপুর ২৩.৪৩ ° উত্তর ৮৬.৫৩ ° পূর্ব- এ অবস্থিত। সমুদ্র সমতল হতে এর গড় উচ্চতা হল ৯৯ মিটার (৩২৫ ফুট)। রেলপথের মাধ্যমে কয়লা চলাচল বৃদ্ধি পাওয়ার ফলে, একটি নতুন রেললাইন, গ্র্যান্ড কর্ড, সীতারামপুর থেকে মুগলসরাই পর্যন্ত স্থাপিত হয়।সেই সময়ে, সীতারামপুর দেশের বৃহত্তম বাষ্প ইঞ্জিনের শেড এবং দ্বিতীয় বৃহত্তম কয়লা ইয়ার্ড ।এখন বাষ্প ইঞ্জিন বন্ধ হওয়ার ফলে বাষ্প ইঞ্জিন শেড বন্ধ আছে। এই স্টেশনে উপলব্ধ রয়েছে অপেক্ষা কক্ষ, রিজার্ভেশন কাউন্টার, ২ চাকা এবং ৪ চাকার যানবাহনের জন্য পার্কিং ব্যবস্থা রয়েছে। স্টেশনে গাড়ি প্রবেশের অনুমতির প্রয়োজন হয়। এখানে এটিএম, শৌচালয়, চায়ের দোকান, বইয়ের দোকান রয়েছে। স্টেশনের প্লাটফর্মকে যুক্ত করেছে ফুট ওভার ব্রীজ। "History of Electrification"। information published by CORE (Central Organization for Railway Electrification)। CORE (Central Organization for Railway Electrification)। সংগ্রহের তারিখ ১ এপ্রিল ২০১২।  "No witness to nail train gangs"। The Telegraph (Calcutta)। ১২ জুলাই ২০১০। সংগ্রহের তারিখ ১১ এপ্রিল ২০১২।  Falling Rain Genomics, Inc - Sitarampur
জেলেনা অস্টাপেঙ্কো

জেলেনা অস্টাপেঙ্কো (জন্ম ৮ জুন ১৯৯৭ লাতভিয়ার রাজধানী রিগাতে) একজন লাতভিয়ান টেনিস খেলোয়াড়। ৩০ জানুয়ারি ২০১৭ সালে মহিলাদের টেনিস অ্যাসোসিয়েশনে তিনি তার বিশ্বসেরা সর্বোত্তম ৩৩তম স্থানে পৌঁছন এবং ১ মে ২০১৭ সালে ডবলসে বিশ্বের ৩৩ নম্বরে পৌঁছন। ২০১৭ ফ্রেঞ্চ ওপেনে অস্টাপেঙ্কো লাতভিয়ার প্রথম খেলোয়াড় যিনি গ্র্যান্ড স্লাম টুর্নামেন্ট জেতেন এবং ১৯৩৩ সালের পর প্রথম অ-বাছাই খেলোয়াড় যিনি ফরাসি ওপেন জেতেন। তার একক খেলার পাশাপাশি, তিনি লাতভিয়ার ফেড কাপ দলের সদস্য হিসেবেও খেলেন। ডব্লিউটিএ প্রোফাইল ফেড কাপে Jeļena Ostapenko (ইংরেজি) উইকিমিডিয়া কমন্সে জেলেনা অস্টাপেঙ্কো সংক্রান্ত মিডিয়া রয়েছে। মহিলাদের টেনিস অ্যাসোসিয়েশনে জেলেনা অস্টাপেঙ্কো(ইংরেজি) আন্তর্জাতিক টেনিস ফেডারেশনে জেলেনা অস্টাপেঙ্কো (ইংরেজি)
দাভিদ বেন গুরিয়ন

দাভিদ বেন গুরিয়ন (১৬ অক্টোবর ১৮৮৬ - ১ ডিসেম্বর ১৯৭৩) ইসরায়েল রাষ্ট্রের প্রতিষ্ঠাতা এবং প্রথম প্রধানমন্ত্রী ছিলেন। তার জন্ম হয়েছিলো রাশিয়ায়। বেন গুরিয়নের 'ইহুদিবাদী রাষ্ট্র' প্রতিষ্ঠার স্বপ্ন ছোটোবেলা থেকেই ছিলো, ১৯৪৬ সালে তিনি 'বিশ্ব ইহুদীবাদী সংস্থা'র প্রধান হয়েছিলেন। ১৯৩৫ সাল থেকে তিনি ফিলিস্তিন ভূখন্ডে বসবাসরত ইহুদী ধর্মাবলম্বীদের প্রধান নেতা হিসেবে দায়িত্ব পালন করে আসছিলেন। ফিলিস্তিন ভূখন্ডে একটি স্বাধীন ইহুদীবাদী রাষ্ট্র তৈরি করার জন্য দাভিদ সংগ্রাম চালিয়ে গিয়েছিলেন। ১৯৪৮ সালের ১৪ মে দাভিদ বেন গুরিয়ন ইসরায়েলের স্বাধীনতা ঘোষণা করেন এবং তার পরের দিনই প্রতিবেশী মুসলিম রাষ্ট্রগুলো তাদের সামরিক বাহিনী দ্বারা ইহুদীদের ওপর হামলা চালায়, দাভিদ ঐ মূহুর্তে সকল ইহুদীকে দেশের জন্য যুদ্ধে ঝাঁপিয়ে পড়ার আহ্বান জানান কারণ তখনো ইসরায়েলের নিয়মিত সামরিক বাহিনী তৈরী হয়নি। যুদ্ধে ইসরায়েল জয়লাভ করেছিলো। দাভিদকে ইসরায়েলের জাতির পিতা বলা হয়[তথ্যসূত্র প্রয়োজন] এবং স্বাধীনতা ঘোষণার তিনদিন পর দাভিদ ইসরায়েলের প্রথম প্রধানমন্ত্রী হিসেবে দায়িত্বভার গ্রহণ করেছিলেন। প্রধানমন্ত্রী হিসেবে দাভিদ নারীর ক্ষমতায়ন, অর্থনৈতিক উন্নয়ন এবং জনসংখ্যানীতির উপর বিশেষ জোর দেন। তিনি ইসরায়েলের সামরিক বাহিনীতে নারীদের পূর্ণ অন্তর্ভুক্তি করে দিয়েছিলেন যা আজ অবধি চলমান। দাভিদ পশ্চিম জার্মান সরকারের কাছে দ্বিতীয় বিশ্বযুদ্ধের হলোকস্ট এর জন্য ক্ষতিপূরণ চেয়েছিলেন এবং পশ্চিম জার্মানির কনরাড আডেনাউয়েরের সরকার ইসরায়েলকে ৩ বিলিয়ন মার্ক অর্থ দিয়েছিলো। ১৮৮৬ সালে দাভিদ পোল্যান্ডে জন্মগ্রহণ করেন যা তখন রাশিয়ার অধীনে ছিলো। পিতা এ্যাভিগডোর গ্রুন একজন আইনজীবী ছিলেন, মাতা শিন্ডেল ব্রয়েটম্যান ছিলেন একজন গৃহিণী, দাভিদের বয়স ১১ বছর থাকাকালীন শিন্ডেল মারা যান। দাভিদ ওয়ারশ' বিশ্ববিদ্যালয়ে পড়ালেখা করেন। দাভিদের স্ত্রীর নাম পলা মুনওয়েস (১৮৯২-১৯৬৮) যাকে তিনি ১৯১৭ সালে বিয়ে করেন। https://www.nytimes.com/2016/08/13/world/middleeast/israel-ben-gurion-interview.html?_r=0 http://news.bbc.co.uk/onthisday/hi/dates/stories/december/1/newsid_2492000/2492775.stm http://indianexpress.com/article/opinion/columns/the-promise-of-a-chosen-people-israel-palestine-relations-india-isreal-narendra-modi-4739238/ http://www.thehindu.com/news/international/Israel-unveils-roundabout-to-honour-Mahatma/article13980912.ece "60 Years of Women's Service in the IDF"। Israel Defense Forces। ৮ মার্চ ২০১১ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১১।  "The Beginning, Women in the Early IDF"। IDF Spokesperson। ৭ মার্চ ২০১১। সংগ্রহের তারিখ ১৪ আগস্ট ২০১১।  USHMM: Chancellor Konrad Adenauer signs the reparations agreement between the Federal Republic of Germany and Israel[স্থায়ীভাবে অকার্যকর সংযোগ], USHMM photograph #11019. URL last accessed 2006-12-13 Agreement between the State of Israel and the Federal Republic of Germany, Bundesanzeiger Verlag Journal 1947-1948. Les secrets de la création de l’État d'Israël de David Ben Gourion ; préfaces : Tuvia Friling et Denis Peschanski ; traduction : Fabienne Bergmann, 621 pages, éditions de la Martinière, 2012. Michel Bar-Zohar, Ben Gourion, le prophète armé, Librairie A. Fayard, Paris, 1966. Forward উদ্ধৃতি টেমপ্লেট ইংরেজি প্যারামিটার ব্যবহার করেছে (link) . বায়োগ্রাফি ডট কম ওয়েবসাইটে দাভিদ বেন গুরিয়নের জীবনী ওয়েব্যাক মেশিনে আর্কাইভকৃত ২৯ এপ্রিল ২০১৭ তারিখে (ইংরেজি)
পারভীন ববি

পারভীন ববি (৪ এপ্রিল ১৯৪৯ - ২০ জানুয়ারি ২০০৫) একজন ভারতীয় অভিনেত্রী ছিলেন যিনি বলিউডে কাজ করতেন। তাঁর অভিনীত উল্লেখযোগ্য চলচ্চিত্রগুলোর মধ্যে রয়েছে দিওয়ার (১৯৭৫), নমক হালাল (১৯৮২), অমর আকবর এন্থনি (১৯৭৭) এবং শান (১৯৮০)। পারভীন গুজরাতের জুনাগাড়ে একটি পাঠান মুসলিম পরিবারে জন্ম নেন। প্রথমে তিনি আহমেদাবাদের মাউন্ট ক্যারমেল হাই স্কুলে পড়েন, এরপর সেন্ট জেভিয়ার্স কলেজ থেকে ইংরেজি সাহিত্যে বিএ পাশ করেন। পারভীনের পিতার নাম ছিলো বালি মহাম্মাদ খান ববি যিনি ১৯৫৯ সালে মারা যান এবং পারভীনের মা জেমা বখতে বিবি ২০০১ সালে মারা যান। পারভীন ছিলেন বালি এবং জেমার একমাত্র সন্তান, পারভীনের জন্ম তাঁদের বিয়ের ১৪ বছর পরে হয়েছিলো, পারভীনের বয়স ১০ থাকাকালীন বালি মারা যান। পারভীন আজীবন অবিবাহিত ছিলেন, সত্তর এবং আশির দশকের সংবাদ মাধ্যম পারভীন সম্পর্কে এরকম খবর প্রচার করতো যে পারভীন পরিচালক মহেশ ভাট, অভিনেতা কবীর বেদী এবং ড্যানি ডেনজংপার সঙ্গে শারীরিক সখ্যতা গড়ে তুলছেন। পারভীনকে নিয়ে একটা গুজব রটে যে তিনি অমিতাভ বচ্চনের সঙ্গে প্রেম করছেন, অমিতাভ পারভীনের সঙ্গে কয়েকটি চলচ্চিত্রে জুটিবদ্ধ ভাবে কাজ করেছিলেন, পারভীন পরে অমিতাভকে ভয় পাওয়া শুরু করেন এবং অমিতাভ নাকি তাকে খুন করার চেষ্টা করেছিলো এই অভিযোগ তোলেন। Mishra, Nivedita (১২ সেপ্টেম্বর ২০২০)। "'Parveen Babi survived on a diet of milk, eggs towards the end of her life': Karishma Upadhyay"। Hindustan Times (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Parveen Babi dies, alone in death as in life" ওয়েব্যাক মেশিনে আর্কাইভকৃত ২০১২-১০-২২ তারিখে, The Times of India, 22 January 2005. "Parveen wanted to be left alone", The Times of India, 30 January 2005 ওয়েব্যাক মেশিনে আর্কাইভকৃত ৫ ডিসেম্বর ২০০৮ তারিখে "St. Xavier's College – Ahmedabad – INDIA" ওয়েব্যাক মেশিনে আর্কাইভকৃত ৮ ফেব্রুয়ারি ২০১৩ তারিখে. stxavierscollege.net. "The Illustrious Babi Daynasty :: JunaGadh State" ওয়েব্যাক মেশিনে আর্কাইভকৃত ১১ ডিসেম্বর ২০১৬ তারিখে. junagadhstate.org. The Babi Dynasty. royalark.net. "'Adopted son' claims Parveen Babi's crores"। Sify.com। ৩১ জানুয়ারি ২০০৫। ১৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১২।  "For Me, She Died Twice... | Mahesh Bhatt"। Outlookindia.com। ৩ মে ২০১৩ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১২।  "Danny Denzongpa: Girls Are Attracted to Bad Guys | Entertainment"। iDiva.com। সংগ্রহের তারিখ ২৮ অক্টোবর ২০১২।  "Amitabh on Parveen Babi"। Rediff.com। ২৭ জানুয়ারি ২০০৫। সংগ্রহের তারিখ ৬ অক্টোবর ২০১২।  ইন্টারনেট মুভি ডেটাবেজে পারভীন ববি (ইংরেজি)
হারুনার রশীদ খান মুন্নু

হারুনার রশীদ খান মুন্নু (১৭ আগস্ট ১৯৩৩-০১ আগস্ট ২০১৭) একজন বাংলাদেশী শিল্পপতি, রাজনীতিবিদ, সংসদ সদস্য, মন্ত্রী, ও সমাজসেবক। তিনি সাবেক মন্ত্রী, বিএনপি চেয়ারপার্সনের উপদেষ্টা। তিনি ১৯৯১ সালে জাতীয় সংসদ নির্বাচনে সাবেক মানিকগঞ্জ-২ আসনে সংসদ সদস্য নির্বাচিত হন। এরপর ’৯৬ সালের নির্বাচনে জয়ের ধারাবাহিকতা ধরে রাখেন। ২০০১ সালের নির্বাচনে তিনি একসঙ্গে মানিকগঞ্জ-২ আসন ও মানিকগঞ্জ-৩ আসনে জয়লাভ করেন। হারুনার রশীদ খান মুন্নুর পৈতৃক বাড়ি মানিকগঞ্জ জেলার হরিরামপুর উপজেলার আজিমনগর ইউনিয়নের ইব্রাহিমপুর গ্রামে। ঈশ্বরচন্দ্র উচ্চ বিদ্যালয় থেকে ১৯৫২ সালে বাণিজ্য শাখায় প্রথম বিভাগ পেয়ে ম্যাট্রিক পাস করেন। ১৯৫৪ সালে জগন্নাথ কলেজ থেকে বাণিজ্য বিভাগে এইচএসসি পাস করেন তিনি। ১৯৫৬ সালে বি.কম পাস করেন এবং পরবতর্তীতে চার্টার্ড একাউন্টস কোর্স সম্পন্ন করেন। হারুনার রশিদ খান মুন্নু বিএনপি চেয়ারপারসনের উপদেষ্টা। ১৯৯১ সালে জাতীয় সংসদ নির্বাচনে সাবেক মানিকগঞ্জ-২ আসন থেকে প্রথমবারের মতো সংসদ সদস্য নির্বাচিত হন। এরপর ১৯৯৬ সালেও নির্বাচিত হন তিনি । ২০০১ সালের নির্বাচনে একসঙ্গে মানিকগঞ্জ-২ আসন ও মানিকগঞ্জ-৩ আসন থেকে জয়লাভ করেন। পরে মানিকগঞ্জ-২ আসন ছেড়ে দেন। ২০০১ সালে বিএনপি-জামায়াত জোট সরকারের আমলে তাকে মন্ত্রী করা হলেও তাকে কোনও দফতর দেওয়া হয়নি। ১৯৫৫ সালে বিয়ে করেন হারুনার রশীদ খান মুন্নু। তার স্ত্রীর নাম হুরুন নাহার রশিদ। এ দম্পতির দুই কন্যা আফরোজা খান রিতা ও ফিরোজা মাহমুদ। মুন্নু সিরামিক মুন্নু বন চায়না মুন্নু ফেব্রিকস মুন্নু স্পিনিং মিল মুন্নু অ্যাটোয়ার ( গার্মেন্টস) মুন্নু মেডিকেল কলেজ ও হাসপাতাল মুন্নু নার্সিং ইনস্টিটিউট মুন্নু ইন্টারন্যাশনাল স্কুল অ্যান্ড কলেজ মুন্নু রিসোর্ট অ্যান্ড চাইনিজ রেস্টুুরেন্ট মুন্নু আর্টপ্রেস অ্যান্ড প্যাকেজিং মুন্নু জুটেক্স ইন্ডাস্ট্রিজ লিমিটেড মুন্নু স্ট্যাস্পস লিমিটেড মুন্নু ট্রেনিং কমপ্লেক্স মুন্নু ওয়েলফেয়ের ফাউন্ডেশন "বাবা-মেয়ে দু'জনই খালেদার উপদেষ্টা"। বাংলানিউজটোয়েন্টিফোর.কম। সংগ্রহের তারিখ ১২ জুন ২০১৭।  "একজন হারুনার রশিদ খান মুন্নু"। মানবজমিন। সংগ্রহের তারিখ ১২ জুন ২০১৭।